PATVIRTINTA

 Gimnazijos direktoriaus

 2021 m. kovo 24 d.

 įsakymu Nr. V – 111

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS KLASĖS VADOVŲ METODINĖS GRUPĖS NUOSTATAI**

**I.BENDROSIOS NUOSTATOS**

1. Pagėgių sav. Vilkyškių Johaneso Bobrovskio gimnazijos klasės vadovų metodinė grupė (toliau metodinė grupė) – nuolat veikianti gimnazijos pedagogų savivaldos grupė psichologinei – pedagoginei kvalifikacijai kelti, pedagoginėms – auklėjamosioms problemoms spręsti, pedagoginės – psichologinės pagalbos stebėsenai vykdyti.
2. Metodinė grupė įsteigta 2001 – 09 – 01.
3. Metodinės grupės struktūra – metodinės grupės pirmininkas ir nariai ( 1 – 4, 5 – 8, I – IV g. klasių vadovai.
4. Metodinė grupė atskaitinga gimnazijos metodinei tarybai ir gimnazijos direktoriaus pavaduotojui ugdymui.
5. Metodinės grupės veikla įteisinama bei reglamentuojama gimnazijos vadovo patvirtintuose klasės vadovų metodinės grupės nuostatuose.

**II. KLASĖS VADOVŲ METODINĖS GRUPĖS VEIKLOS TIKSLAI IR UŽDAVINIAI**

1. Klasės vadovų metodinės grupės veiklos tikslai – gerinti ir tobulinti klasės vadovų pedagogines – psichologines kompetencijas, siekti mokinių asmeninės mokymosi pažangos, auklėjamojo proceso veiksmingumo.
2. Veiklos uždaviniai:
	1. Užtikrinti klasės vadovų kolegialų bendradarbiavimą;
	2. Skleisti pedagogines – psichologines naujoves, dalytis gerąja pedagogine, psichologine, ugdomąja patirtimi ir ją skatinti;
	3. Organizuoti metodinius užsiėmimus, inicijuoti mokymus, seminarus, konferencijas.

**III. KLASĖS VADOVŲ METODINĖS GRUPĖS VEIKLOS ORGANIZAVIMAS IR KOORDINAVIMAS**

1. Klasės vadovų metodinės grupės veiklos organizavimas:
	1. Metodinės grupės veikla organizuojama vadovaujantis demokratijos, viešumo ir skaidrumo principais;
	2. Metodinės grupės susirinkimai organizuojami gimnazijoje ar nuotoliniu būdu;
	3. Metodinės grupės susirinkimai rengiami pagal direktoriaus įsakymu patvirtintą metodinės grupės veiklos planą;
	4. Metodinės grupės susirinkimas yra teisėtas, jei jame dalyvauja ne mažiau 2/3 jos narių;
	5. Metodinės grupės nutarimai priimami atviru balsavimu – balsų dauguma. Susirinkime gali dalyvauti kviestiniai ir kiti suinteresuoti asmenys;
	6. Mokslo metų pradžioje metodinė grupė aptaria savo veiklos planą metams ir teikia gimnazijos metodinės tarybos pirmininkui bei direktoriaus pavaduotojui ugdymui suderinti;
	7. Metodinės grupės susirinkimai nėra protokoluojami. Mokslo metų veiklos analizė ir veiklos įsivertinimas atliekami metodinės grupės susirinkime. Su veiklos ataskaita supažindinama mokytojų taryba. Ataskaita įtraukiama į metinį metodinės grupės veiklos planą.
	8. Metodinės grupės dokumentus valdo ir už juos atsako metodinės grupės pirmininkas. Išrinkus naują metodinės grupės pirmininką, dokumentai perduodami naujai išrinktam pirmininkui. Metodinės grupės dokumentai saugomi penkerius metus.
	9. Klasės vadovų metodinės grupės veiklą koordinuoja gimnazijos direktoriaus pavaduotojas ugdymui.

**IV. KLASĖS VADOVŲ METODINĖS GRUPĖS FUNKCIJOS**

1. Klasės vadovų metodinės grupės funkcijos:
	1. Su gimnazijos metodine taryba nustatyti klasės vadovų metodinės grupės veiklos prioritetus;
	2. Plėtoti auklėjamąją veiklą, telkiant klasės vadovus auklėjamajai dermei, jos tęstinumui ir kokybei užtikrinti;
	3. Inicijuoti klasės vadovų kolegialų bendradarbiavimą, gerosios pedagoginės – psichologinės – auklėjamosios patirties sklaidą;
	4. Nagrinėti, stebėti, tirti ugdytinių elgesį, lankomumą, individualią pažangą, domėtis dienos, savaitės mokymosi krūviu, dienos režimu, analizuoti bendravimo ypatumus ir problemas;
	5. Plėsti bendradarbiavimą su mokinių tėveliais ir mokytojais;
	6. Teikti siūlymus gimnazijos administracijai, gimnazijos tarybai, gimnazijos metodinei tarybai, mokytojų tarybai;
	7. Konsultuotis su gimnazijos administracija dėl mokinių pedagoginių – psichologinių problemų sprendimo būdų;
	8. Teikti pasiūlymus gimnazijos administracijai, Pagėgių savivaldybės administracijai dėl gabių mokinių apdovanojimų;
	9. Parengtus klasės vadovų veiklos planus teikti gimnazijos direktoriaus pavaduotojui ugdymui ir metodinės tarybos pirmininkui suderinti;
	10. Nagrinėti klasės vadovų metodinės grupės veiklos sėkmingumą, pasiekimus;
	11. Sudaryti metodinės grupės veiklos planą ir teikti gimnazijos direktoriui tvirtinti.

**V. VALDYMAS**

1. Aukščiausias gimnazijos metodinės grupės organas yra visuotinis narių susirinkimas.
2. Visuotiniai susirinkimai vyksta ne rečiau kaip keturis kartus per metus.
3. Visuotinio narių susirinkimo funkcijos:
	1. Tvirtinti, keisti ar papildyti metodinės grupės nuostatus;
	2. Rinkti metodinės grupės pirmininką, jį atšaukti;
	3. Priimti sprendimus, siekiant efektyviau įgyvendinti grupės keliamus tikslus, uždavinius ir funkcijas;
	4. Išklausyti metines pirmininko ataskaitas;
	5. Metodinės grupės pirmininku renkamas metodinės grupės narys ne ilgesniam kaip dviejų mokslo metų laikotarpiui.
4. Metodinės grupės pirmininko funkcijos:
	1. Inicijuoti metodinės grupės veiklos planų ir programų rengimą;
	2. Organizuoti metodinės grupės veiklą, įgyvendinant keliamus tikslus, uždavinius ir atliekant numatytas funkcijas bei veiklos priemones;
	3. Bendradarbiauti su mokyklos administracija, metodine taryba;
	4. Rengti metodinės grupės veiklos ataskaitą pagal gimnazijoje numatytą metodinė grupės veiklos ataskaitos formą.

**VI.KLASĖS VADOVŲ METODINĖS GRUPĖS NARIŲ TEISĖS IR PAREIGOS**

1. Klasės vadovų metodinės grupės nariai turi teisę:
	1. Lygiateisiškumo pagrindais dalyvauti veikloje;
	2. Rinkti ir būti renkami pirmininku;
	3. Gauti informaciją apie planuojamą ir organizuojamą veiklą bei veiklos ataskaitas.
2. Klasės vadovų metodinės grupės nariai privalo:
	1. Aktyviai dalyvauti veikloje;
	2. Laikytis visuotinio narių susirinkimo priimtų nutarimų, sprendimų ir veiklos nuostatų.

**VII. BAIGIAMOSIOS NUOSTATOS**

1. Klasių vadovų metodinės grupės nuostatai gali būti keičiami ir papildomi metodinės tarybos bei kitų metodinę veiklą koordinuojančių asmenų iniciatyva.
2. Klasių vadovų metodinės grupės nuostatų pataisas tvirtina gimnazijos direktorius.
3. Klasių vadovų metodinė grupė naikinama uždarius Pagėgių sav. Vilkyškių Johaneso Bobrovskio gimnaziją.

SUDERINTA

Gimnazijos direkcijos posėdyje

2021-03-22